               EUROPOS KOMISIJA
            Briuselis, 2015 08 07
            COM(2015) 398 final
            2015/0174(NLE)
            Pasiūlymas
            TARYBOS SPRENDIMAS
            kuriuo pritariama, kad Komisija Europos atominės energijos bendrijos vardu sudarytų Europos Sąjungos ir EURATOMO, veikiančių kaip viena Šalis, ir Armėnijos Respublikos, Gruzijos, Japonijos, Jungtinių Amerikos Valstijų, Kazachstano Respublikos, Kirgizijos Respublikos, Korėjos Respublikos, Norvegijos Karalystės ir Tadžikistano Respublikos susitarimą dėl Tarptautinio mokslo ir technologijų centro veiklos tęsimo

               AIŠKINAMASIS MEMORANDUMAS

               1.PASIŪLYMO APLINKYBĖS

               Pasiūlymo pagrindas ir tikslai

               Bendras neplatinimo politikos tikslas – užkirsti kelią masinio naikinimo ginklų (MNG) platinimo veiklai, nustatyti tokią veiklą ir imtis atsakomųjų veiksmų. Su platinimu susiję uždaviniai sprendžiami remiantis daugiašalėmis konvencijomis ir tikrinimo mechanizmais, dvišaliais ir nacionaliniais teisinio reglamentavimo pagrindais, apsaugos priemonėmis, sankcijomis, eksporto kontrolės priemonėmis, bendradarbiavimo mažinant grėsmę programomis, neatidėliotinos pagalbos ir reagavimo planais.

               Kitas neplatinimo politikos elementas – priemonės, susijusios su MNG praktine patirtimi ir didelės rizikos medžiagomis bei technologijomis, dėl kurių galimo netinkamo ir neteisėto naudojimo gali būti padaryta didelė žala.

               Šiomis aplinkybėmis, žlugus Sovietų Sąjungai, 1994 m. įsteigtas Tarptautinis mokslo ir technologijų centras (TMTC). Centro veikla buvo finansuojama kartu kitomis šalimis (JAV, Kanada, Japonija) pagal tarptautinį daugiašalį susitarimą, kurio tikslas – neplatinti su MNG susijusių mokslinių ir techninių žinių. Ilgainiui prie Susitarimo prisijungė kitos Šalys, t. y. Armėnija, Baltarusija, Gruzija, Kazachstanas, Kirgizija, Korėjos Respublika, Norvegija, Rusijos Federacija ir Tadžikistanas.

               TMTC veikla susijusi tiek su moksliniais tyrimais, tiek su neplatinimu, ir iki šiol teiktas finansavimas beveik 3000 projektų, kurių bendra vertė – per 550 mln. EUR. ES įnašas yra apie 270 mln. EUR. Pastaraisiais metais TMTC kaip mokslo centro koncepcija ir darbas pasikeitė siekiant atsižvelgti į kintančias platinimo sąlygas, grėsmių analizės rezultatus ir Susitarimo šalių poreikių pokyčius. Centras vis labiau rėmė projektus, kuriais siekiama mažinti cheminių, biologinių, radiologinių ir branduolinių medžiagų keliamas grėsmes, tačiau kuriais mažiau dėmesio skiriama mokslininkų vykdomos veiklos krypties keitimui ir daugiau – biologinei saugai ir saugumui, fiziniam laboratorijų atnaujinimui, taip pat atitinkamų mokslininkų bendruomenių tinklų veiklos skatinimui.

               2010 m. Rusijos Federacijai paskelbus apie pasitraukimą iš Susitarimo, kuris įsigaliojo 2015 m. liepos 15 d., Šalys susitarė, kad būtinas naujas susitarimas, kad pasikeitus aplinkybėms Centras galėtų veiksmingai vykdyti savo įsipareigojimus.

               2013 m. spalio 21 d. Taryba įgaliojo Komisiją Europos Sąjungos ir Euratomo, veikiančių kaip viena Šalis, vardu pradėti derybas dėl Europos Sąjungos ir Euratomo, veikiančių kaip viena Šalis, ir Armėnijos Respublikos, Gruzijos, Japonijos, Jungtinių Amerikos Valstijų, Kazachstano Respublikos, Kirgizijos Respublikos, Korėjos Respublikos, Norvegijos Karalystės ir Tadžikistano Respublikos susitarimo dėl Tarptautinio mokslo ir technologijų centro veiklos tęsimo (toliau – Susitarimas) ir priėmė derybinius nurodymus (dok. Nr. 14137/13 R – UE).

               Per derybas visi derybiniuose nurodymuose nustatyti tikslai buvo įgyvendinti ir buvo atsižvelgta į valstybių narių pateiktas pastabas. 2014 m. vasario 24 d. Susitarimo projektas pateiktas Tarybos Ginklų neplatinimo darbo grupei, o 2014 m. vasario 5 d. – Branduolinių klausimų darbo grupei.

               Vėliau Europos Komisija parafavo Susitarimo projektą. 2014 m. birželio mėn. Susitarimą buvo parafavusios visos Šalys, išskyrus Kazachstaną, Norvegiją ir Tadžikistaną. Tuo metu buvo tikimasi, kad Susitarimo parafavimo procedūros bus užbaigtos kuo greičiau.

               Todėl Komisija parengė pasiūlymą dėl Tarybos sprendimo dėl susitarimo sudarymo EURATOMO vardu.

               Laikotarpis, per kurį Kazachstanas turėjo parafuoti Susitarimą, užtruko ilgiau nei tikėtasi. Iš pradžių Kazachstanas paprašė skirti papildomai laiko, kad galėtų užbaigti vidines procedūras, būtinas Susitarimui parafuoti. Vėliau Kazachstanas pareiškė tam tikrų prieštaravimų dėl Susitarimo projekto vertimo į rusų kalbą. Vykstant vidinei procedūrai ir po Kazachstano vyriausybės pertvarkos 2014 m. rugpjūčio mėn. šalis taip pat pareiškė techninį teisinį prieštaravimą dėl Susitarime daromos nuorodos į Vienos konvenciją. Tuo metu Baltarusija taip pat pasitraukė iš Susitarimo dėl TMTC, todėl nuoroda į Baltarusiją naujajame susitarime dėl Centro veiklos tęsimo turi būti išbraukta.  Siekiant patenkinti visus šiuos prašymus susitarta, kad turėtų būti parengta nauja Susitarimo versija. Naujojoje Susitarimo versijoje, palyginti su ankstesne versija, reikšmingų didelių pakeitimų nėra ir Susitarimas visiškai atitinka Tarybos priimtus derybinius nurodymus. Kalbiniai klausimai išspręsti, nuoroda į Baltarusiją ištrinta, o nuoroda į Vienos konvenciją pakeista atitinkamu šios konvencijos tekstu ir šis pakeitimas priimtinas Kazachstanui.  Padarius visus šiuos pakeitimus naująją Susitarimo dėl Centro veiklos tęsimo versiją visos Šalys parafavo 2015 m. birželio 22 d. Astanoje.

               Šis dabartinis pasiūlymas yra kitas Susitarimo dėl Tarptautinio mokslo ir technologijų centro veiklos tęsimo (toliau – Susitarimas) pasirašymo procedūros etapas. Siūlomos dvi lygiagrečios procedūros: pirma, Susitarimo sudarymas pagal EURATOMO sutartį ir Susitarimo pasirašymas pagal Europos Sąjungos sutarties ir Sutarties dėl Europos Sąjungos veikimo teisinį pagrindą.

               Derėjimas su esamomis politikos nuostatomis šioje politikos srityje

               Kaip nurodyta Priemonės, kuria prisidedama prie stabilumo ir taikos, 2014–2020 m. teminiame strateginiame dokumente, dėl dvejopo naudojimo srities žinių plitimo nuo paramos mokslininkų vykdomos veiklos krypties keitimo būtina pereiti prie mokslininkų įtraukimo. Nuo tada ES požiūris buvo atitinkamai pritaikytas, taip pat atsižvelgiant į naujas informacijos ir komunikacijos priemones, dėl kurių potencialūs platintojai gali lengviau gauti neskelbtinos informacijos ir praktinių žinių.

               Ilgainiui žmogiškasis aspektas tapo vis svarbesnis bendros saugumo politikos elementas ir juo siekiama ne tik keisti veiklos kryptį, bet ir atsižvelgti į būtinybę išlaikyti dvejojo naudojimo srities žinias ir praktinę patirtį pasauliniu lygmeniu. Šie aspektai tapo dar svarbesni po Rugsėjo 11 d. išpuolių ir dėl jų 2004 m. galiausiai priimta JTST rezoliucija Nr. 1540.  Šie pokyčiai taip pat aptarti Didžiojo aštuoneto Pasaulinės partnerystės programoje.  2009 m. Didysis aštuonetas aukščiausio lygio susitikime pritarė tam, kad būtų sudaryta Darbo grupė, kuri priėmė rekomendacijų dėl koordinuoto požiūrio, kurio visame pasaulyje turi būti laikomasi su masinio naikinimo ginklų platinimu susijusių žinių ir mokslininkų įtraukimo srityje. Darbo grupė nustatė, kad didelį susirūpinimą kelia su MNG susijusios praktinės patirties arba neskelbtinos informacijos ChBRB medžiagų srityje platinimas. Rekomendacijose daroma nuoroda į patirtį, kurią TMTC įgijo Didžiajam aštuonetui nepriklausančiose šalyse įgyvendindamas projektus, kuriais prisidedama prie bendrų kovos su platinimu pastangų.  Didžiojo aštuoneto Dovilio deklaracija Pasaulinės partnerystės programos galiojimas pratęstas po 2012 m. ir nustatytas svarbiausias jo aspektas – mokslininkų įtraukimas.

               Vykstant deryboms dėl naujojo susitarimo dėl TMTC veiklos tęsimo atsižvelgta į įvairias rekomendacijas. Susitarimo turinys atitinka JTST rezoliucijos Nr. 1540 tikslus.

               Derėjimas su kitomis Sąjungos politikos sritimis

               Naujasis susitarimas atitinka 2003 m. priimtą ir 2008 m. peržiūrėtą ES Saugumo strategiją, taip pat 2013 m. Tarybos išvadas dėl tolesnio veiksmingos ES politikos sprendžiant naujus masinio naikinimo ginklų ir jų siuntimo į taikinį sistemų platinimo keliamus uždavinius vykdymo užtikrinimo. Išvadose raginama stiprinti apsaugą nuo netyčinio neskelbtinos technologijos ir praktinės patirties, įskaitant dvejopos paskirties objektus, perdavimo.

               Naujasis susitarimas taip pat atitinka programą Horizon 2020, visų pirmą Saugios visuomenės darbo programą, kuria skatinami taikomieji saugumo srities moksliniai tyrimai įvairiose pažeidžiamose srityse. Susitarimas taip pat atitinka susijusių Euratomo mokslinių tyrimų programų turinį.

               TMTC finansavimas nustatytas pagal naująją priemonę, kuria prisidedama prie stabilumo ir taikos, ypač pagal jos 5 straipsnio 2 dalį.  Pagal minėtą priemonę numatyta tam tikrų nuostatų, kuriomis užtikrinama, kad būtų išvengta veiklos dubliavimo ir dvigubo finansavimo. Komisija taip pat teisiškai įpareigota užtikrinti, kad priimtos priemonės atitiktų Sąjungos ir nacionalines pagalbos priemones, kuriomis siekiama išvengti veiklos dubliavimo ir dvigubo finansavimo.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               Teisinis pagrindas

               Dėl šio pasiūlymo teisinio pagrindo nuspręsta apsikeitus nuomonėmis dėl pasiūlymo dėl derybinių nurodymų atitinkamose Tarybos darbo grupėse (Ginklų neplatinimo darbo grupėje ir Branduolinių klausimų darbo grupėje) ir Nuolatinių atstovų komitete.

               Dabartinis pasiūlymas pagrįstas EURATOMO sutarties 101 straipsniu.

               Lygiagreti procedūra pradedama pagal ES sutarties 29 ir 37 straipsnius ir Sutarties dėl Europos Sąjungos veikimo 218 straipsnį.

               Subsidiarumo principas (neišimtinei kompetencijai)

               Valstybės narės paragino Europos Sąjungą būti Susitarimo Šalimi, atsižvelgiant į pajėgumą visoje Sąjungoje sutelkti praktines žinias ir nuo 1992 m. sukauptą ilgalaikę patirtį šioje srityje.  Valstybės narės sutiko, kad ES, palyginti su atskiromis valstybėmis narėmis, yra pajėgesnė užtikrinti tinkamesnį koordinavimą, taip pat suinteresuotųjų subjektų, visų pirma mokslininkų, būrimą į tinklus. Kai kurie aptarti pavojai nepaiso sienų (pvz., epidemijos arba pavojingų medžiagų kontrabanda) ir jie turi būti valdomi regioniniu arba pasauliniu mastu.

               3.EX-POST VERTINIMŲ, KONSULTACIJŲ SU SUINTERESUOTAISIAIS SUBJEKTAIS REZULTATAI IR PRAKTINĖS PATIRTIES RINKIMAS IR PANAUDOJIMAS

               Ex-post vertinimas ir (arba) galiojančių teisės aktų tinkamumo patikros

               Nuspręsta parengti tarptautinį susitarimą, nes juo Europos Sąjungai užtikrinamas didžiausias teisinis tikrumas, taip pat tarptautiniais standartais pagrįstos finansavimo procedūros, kuriomis užtikrinama Europos Sąjungos lėšų finansinių interesų apsauga.

               Be to, ES tarnautojams, dirbantiems Kazachstane esančiame sekretoriate, užtikrinamas imunitetas ir tam tikros privilegijos, kurie galėjo būti numatyti tik nauju tarptautiniu susitarimu. Be to, institutams garantuojama galimybė stebėti, kaip vykdoma ES finansuojama veikla, taip pat numatytos tam tikros privilegijos teikti paramą nemokant PVM, muitų ir kitų mokesčių.

               Konsultacijos su suinteresuotosiomis šalimis

               2014 m. TMTC Patariamasis mokslo komitetas pradėjo rengti susitikimus su Europos Sąjungos, Japonijos, JAV ir kitų TMTC narių mokslininkų bendruomenėmis. Tam tikri būsimos paramos prioritetai buvo nustatyti branduolinio, biologinio ir cheminio saugumo sektoriuose, taip pat nustatyti prioritetai, susiję su klimato kaita ir tolesnėmis mokslininkų būrimo į tinklus galimybėmis.

               2015 m. vasario mėn. Europos Komisija surengė susitikimą, kuriame vyko išsamesnės diskusijos su visų šalių partnerių, įskaitant ES, ekspertų grupėmis. Patikslinti prioritetai ir parengtos rekomendacijos dėl finansavimo mechanizmų ir darbo tvarkos, visų pirma kiek tai susiję su būrimo į tinklus požiūrio stiprinimu.

               Tiriamųjų duomenų rinkimas ir naudojimas

               ES pozicija parengta remiantis Europos Komisijos vidaus ekspertų ir EIVT parengtomis rekomendacijomis.  Be to, nemažai aukšto lygio šios srities ekspertų, visų pirma atstovaujančių Europos Sąjungai TMTC Patariamajame mokslo komitete, teikė konsultacijas.

               Be to, finansuota nemažai ekspertų studijų, kurių tikslas – vertinti šios srities riziką ir grėsmes Kaukazo ir Vidurio Azijos regione. Studijų rezultatai aptarti Mokslininkų įtraukimo darbo grupėje, kuriai pirmininkauja Komisija. Į darbo grupės rekomendacijas atsižvelgta.

               4.Išsamus konkrečių šio pasiūlymo nuostatų paaiškinimas

               TMTC tikslai visiškai atitinka Tarybos nustatytus derybinius nurodymus.

               Pagrindiniai Centro tikslai nustatyti Susitarimo dėl veiklos tęsimo 2 straipsnyje. Šie tikslai yra:

               i)
                     skatinti tobulinti tarptautinius MNG ir jų siuntimo į taikinį priemonių, taip pat technologijų, medžiagų ir praktinės patirties, kurios yra svarbiausi tiesiogiai su MNG ar jų siuntimo į taikinį priemonių (įskaitant dvejopo naudojimo technologijas, medžiagas ir dvejopo naudojimo srities praktinę patirtį) kūrimu, gamyba, naudojimu ar tobulinimu susiję elementai, platinimo prevencijos mechanizmus;

               ii)
                     mokslininkams ir inžinieriams, turintiems su MNG ir jų siuntimo į taikinį priemonėmis susijusių žinių ir įgūdžių, įskaitant dvejopo naudojimo srities žinias ir įgūdžius, suteikti mokymosi ir alternatyvaus įsidarbinimo galimybių, kad jų žinios ir įgūdžiai būtų panaudoti taikiai veiklai;

               iii)
                     skatinti saugiai tvarkyti ir naudoti medžiagas, įrangą ir technologijas, kurios gali būti naudojamos MNG arba jų siuntimo į taikinį priemonėms projektuoti, kurti, gaminti arba naudoti, ir

               iv)
                     vykdant veiklą prisidėti: prie tarptautinės mokslinės partnerystės užmezgimo, saugumo pasaulyje stiprinimo ir inovacijomis pagrįsto ekonomikos augimo skatinimo; prie fundamentinių ir taikomųjų mokslinių tyrimų bei technologinės plėtros ir jų rezultatų komercinimo, be kita ko, aplinkos, energetikos, sveikatos priežiūros srityse, taip pat branduolinio, cheminio ir biologinio saugumo ir saugos; prie tolesnės mokslininkų, turinčių darbo su MNG technologijomis ir medžiagomis susijusios praktinės patirties, integracijos į pasaulinę mokslininkų bendruomenę.

               Remiantis derybiniais nurodymais, Susitarime (10 straipsnyje) numatyta, kad veikla paramą gaunančiose šalyse neapmokestinama ir taikomos kitos mokesčių lengvatos.

               Finansavimą teikiančios Šalys turi teisę nevaržomai stebėti, vertinti ir tikrinti ES finansuojamus projektus ir atlikti jų auditą, taip pat rengti patikras objektuose, kuriems teikiamas finansavimas, kaip numatyta Susitarimo 8 straipsnyje.

               Susitarimo 12 straipsnyje nustatytos TMTC darbuotojų, įskaitant Europos Sąjungos vardu dirbančių darbuotojų, privilegijos ir imunitetas. Susitarimo 12 straipsnio tekstas visiškai atitinka 1961 m. balandžio 18 d. Vienos konvencijos dėl diplomatinių santykių nuostatas.

               Tiesioginė nuoroda į Vienos konvencija negali būti daroma dėl tam tikrų Kazachstano teisinių prieštaravimų. Todėl per derybas ši nuoroda buvo pakeista tikslia atitinkamų Vienos konvencijos nuostatų formuluote.

               2015/0174 (NLE)

               Pasiūlymas

               TARYBOS SPRENDIMAS

               kuriuo pritariama, kad Komisija Europos atominės energijos bendrijos vardu sudarytų Europos Sąjungos ir EURATOMO, veikiančių kaip viena Šalis, ir Armėnijos Respublikos, Gruzijos, Japonijos, Jungtinių Amerikos Valstijų, Kazachstano Respublikos, Kirgizijos Respublikos, Korėjos Respublikos, Norvegijos Karalystės ir Tadžikistano Respublikos susitarimą dėl Tarptautinio mokslo ir technologijų centro veiklos tęsimo

               EUROPOS SĄJUNGOS TARYBA,

               atsižvelgdama į Europos atominės energijos bendrijos steigimo sutartį, ypač į jos 4 straipsnį ir 101 straipsnio antrą pastraipą,

               atsižvelgdama į Europos Komisijos pasiūlymą,

               kadangi:

               1)2013 m. spalio 21 d. Taryba įgaliojo Komisiją pradėti derybas dėl Europos Sąjungos ir EURATOMO, veikiančių kaip viena Šalis, ir Armėnijos Respublikos, Gruzijos, Japonijos, Jungtinių Amerikos Valstijų, Kazachstano Respublikos, Kirgizijos Respublikos, Korėjos Respublikos, Norvegijos Karalystės ir Tadžikistano Respublikos susitarimo dėl Tarptautinio mokslo ir technologijų centro veiklos tęsimo
                  1
               ;

               2)šios derybos buvo sėkmingai baigtos;

               3)Susitarimo pasirašymui, su sąlyga, kad jis bus sudarytas vėliau, taikoma atskira procedūra tais klausimais, kurie patenka į Europos Sąjungos sutarties ir Sutarties dėl Europos Sąjungos veikimo taikymo sritį;

               4)turėtų būti pritarta tam, kad Komisija Europos atominės energijos bendrijos vardu sudarytų Susitarimą,

               PRIĖMĖ ŠĮ SPRENDIMĄ

               Vienintelis straipsnis

               Pritariama, kad Komisija Europos atominės energijos bendrijos vardu sudarytų Europos Sąjungos ir EURATOMO, veikiančių kaip viena Šalis, ir Armėnijos Respublikos, Gruzijos, Japonijos, Jungtinių Amerikos Valstijų, Kazachstano Respublikos, Kirgizijos Respublikos, Korėjos Respublikos, Norvegijos Karalystės ir Tadžikistano Respublikos susitarimą dėl Tarptautinio mokslo ir technologijų centro veiklos tęsimo (toliau – Susitarimas).

               Pasirašytino Susitarimo tekstas pridedamas prie šio sprendimo.

               Priimta Briuselyje

                     Tarybos vardu

                     Pirmininkas

                     (1)
                  2013 m. spalio 21 d. priimtas dok. Nr. 14137/13 R–UE.

    ---documentbreak---

               EUROPOS KOMISIJA
            Briuselis, 2015 08 07
            COM(2015) 398 final
            PRIEDAS
            prie
            TARYBOS SPRENDIMO
            kuriuo pritariama, kad Komisija sudarytų Europos Sąjungos ir EURATOMO, veikiančių kaip viena Šalis, ir Armėnijos Respublikos, Gruzijos, Japonijos, Jungtinių Amerikos Valstijų, Kazachstano Respublikos, Kirgizijos Respublikos, Korėjos Respublikos, Norvegijos Karalystės ir Tadžikistano Respublikos  susitarimą dėl Tarptautinio mokslo ir technologijų centro veiklos tęsimo

               PRIEDAS

               prie

               TARYBOS SPRENDIMO

               kuriuo pritariama, kad Komisija sudarytų Europos Sąjungos ir EURATOMO, veikiančių kaip viena Šalis, ir Armėnijos Respublikos, Gruzijos, Japonijos, Jungtinių Amerikos Valstijų, Kazachstano Respublikos, Kirgizijos Respublikos, Korėjos Respublikos, Norvegijos Karalystės ir Tadžikistano Respublikos  susitarimą dėl Tarptautinio mokslo ir technologijų centro veiklos tęsimo

               SUSITARIMAS DĖL

               TARPTAUTINIO MOKSLO IR TECHNOLOGIJŲ CENTRO VEIKLOS TĘSIMO

               ŠIO SUSITARIMO ŠALYS,

               SUSIRŪPINUSIOS dėl grėsmės, kurią visame pasaulyje kelia branduolinių, radiologinių, cheminių ir biologinių ginklų (toliau – masinio naikinimo ginklai, MNG) platinimas ir branduolinių, radiologinių, cheminių ir biologinių medžiagų kaip ginklų naudojimas,

               PATVIRTINDAMOS, kad būtina užkirsti kelią su MNG ir jų siuntimo į taikinį priemonėmis susijusių technologijų, medžiagų ir praktinės patirties platinimui,

               PRIMINDAMOS Jungtinių Tautų Saugumo Tarybos rezoliuciją 1540, kurioje nustatyta, kad visų valstybių prievolė yra susilaikyti nuo bet kokios paramos teikimo nevalstybiniams subjektams, mėginantiems kurti, gaminti, vežti, perkelti arba naudoti branduolinius, cheminius ar biologinius ginklus ir jų siuntimo į taikinį priemones, taip pat mėginantiems jų įsigyti ar turėti,

               PRIPAŽINDAMOS, kad bendradarbiaudamos ir dėdamos daugiašales pastangas valstybės gali veiksmingai užkirsti kelią tokiam platinimui ir kad moksliniai tyrimai ir technologinė plėtra yra svarbūs nūdienos uždavinių, kuriuos kelia ginklų platinimas, elementai,

               ATSIŽVELGDAMOS į 1992 m. lapkričio 27 d. Maskvoje pasirašyto Susitarimo dėl Tarptautinio mokslo ir technologijų centro (toliau – TMTC arba Centras) įsteigimo (toliau –1992 m. susitarimas) nuostatas ir 1993 m. gruodžio 27 d. Maskvoje pasirašytą Protokolą dėl Susitarimo dėl Tarptautinio mokslo ir technologijų centro įsteigimo laikino taikymo (toliau – Protokolas dėl laikino taikymo),

               PRIPAŽINDAMOS, kad TMTC turi mažinti paskatas užsiimti veikla, galinčia prisidėti prie MNG arba susijusių medžiagų platinimo, remdamas valstybių, turinčių su MNG susijusių technologijų, praktinės patirties ir medžiagų, mokslininkų bei inžinierių taikiems tikslams skirtus mokslinius tyrimus ir plėtros veiklą ir bendradarbiaudamas šioje srityje, taip pat pripažindamos ankstesnį TMTC indėlį užkertant kelią MNG platinimui ir valstybių bendradarbiavimo mokslo srityje skatinimui,

               SUPRASDAMOS, kad sėkmingai Centro veiklai reikia didelės vyriausybių, Europos Sąjungos ir Europos atominės energijos bendrijos (toliau – EURATOMAS), nevyriausybinių organizacijų, fondų, akademinių ir mokslo institucijų bei kitų tarpvyriausybinių ir privačiojo sektoriaus organizacijų paramos,

               NORĖDAMOS, kad TMTC tęstų veiklą atsižvelgiant į tai, kad neseniai pasikeitė jo nariai,

               NORĖDAMOS priderinti TMTC prie sąlygų, kurios pasikeitė nuo jo įsteigimo, kad dalyvaujantys mokslininkai bei inžinieriai, įskaitant tuos, kurie turi su MNG arba jų siuntimo į taikinį priemonėmis susijusių žinių ir įgūdžių (įskaitant dvejopo naudojimo srities žinias ir įgūdžius), vykdoma TMTC veikla būtų skatinami užmegzti tarptautinę mokslinę partnerystę, stiprinti saugumą pasaulyje ir skatinti inovacijomis pagrįstą ekonomikos augimą ir jiems būtų teikiama parama šiose srityse, bei

               NUSPRENDUSIOS, kad siekiant veiksmingiau įgyvendinti TMTC tikslus palaikant bendradarbiavimą mokslo srityje, būtina tęsti TMTC veiklą sudarant šį susitarimą, pagrįstą patikslintu 1992 m. susitarimu, ir panaikinti Protokolą dėl laikino taikymo,

               SUSITARĖ:

               1 STRAIPSNIS

               A)1992 m. susitarimu įsteigtas TMTC, turintis tarpvyriausybinės organizacijos statusą, tęsia veiklą šiame susitarime nustatytomis sąlygomis. Kiekviena Šalis savo teritorijoje palengvina Centro veiklą. Kad pasiektų savo tikslus, Centras, laikydamasis Šalių įstatymų ir teisės aktų, gali teisėtai sudaryti sutartis, įsigyti nekilnojamojo bei kilnojamojo turto ir juo disponuoti, būti ieškovu ir atsakovu teismo procesuose.

               B)Šiame straipsnyje pateikiamos šiame susitarime vartojamų terminų apibrėžtys:

               i)Šalys – šį susitarimą, jam įsigaliojus, pasirašiusios Šalys, kurios pateikė pranešimą pagal šio susitarimo 17 straipsnio C dalį, ir bet kurios kitos valstybės, prisijungusios prie šio susitarimo pagal jo 13 straipsnio B dalį;

               ii)Centro darbuotojai – Centro įdarbinti arba pagal sutartį su Centru dirbantys fiziniai asmenys arba Centro ir vienos ar daugiau Šalių pritarimu Centrui priskirti arba laikinai įdarbinti darbuotojai;

               iii)šeimos nariai – sutuoktiniai; jaunesni negu 21 metų nesusituokę išlaikomi vaikai; jaunesni negu 23 metų nesusituokę išlaikomi vaikai, studijuojantys dieniniame aukštojo arba aukštesniojo mokslo įstaigos skyriuje, ir nesusituokę vaikai su fizine arba protine negalia;

               iv)Centro veikla – Centro prižiūrimi projektai ir kita veikla, atitinkantys šio susitarimo 2 straipsnį;

               v)Centro projektas – bet kur pasaulyje vykdoma nustatytos trukmės bendradarbiavimo veikla, kuri gali būti susijusi su dotacijomis ir (arba) įranga ir kuri turi būti patvirtinta, kaip aprašyta šio susitarimo 6 straipsnyje;

               vi)valdančiosios tarybos sutarimas – visų valdančiajai tarybai priklausančių Šalių, dalyvaujančių ir balsuojančių posėdyje, kuriame priimamas sprendimas, sutarimas, jeigu yra kvorumas, nebent šiame susitarime numatyta kitaip. TMTC statute, kaip nustatyta šio susitarimo 4 straipsnyje, apibrėžiamas kvorumas ir leistinos Šalių dalyvavimo posėdžiuose formos;

               vii)priimančioji valstybė – pagal šio susitarimo 9 straipsnio A dalį priimančiąja valstybe paskirta Šalis;

               viii)dvejopo naudojimo technologijos bei medžiagos ir dvejopo naudojimo srities praktinė patirtis – technologijos bei medžiagos ir praktinė patirtis, kurias galima taikyti ir naudoti tiek komerciniais, tiek ginklų platinimo tikslais, pvz., MNG arba jų siuntimo į taikinį priemonėms kurti, gaminti, naudoti arba tobulinti;

               ix)dvejopo naudojimo srities žinios ir įgūdžiai – žinios ir įgūdžiai, taikomi naudojant dvejopo naudojimo technologijas bei medžiagas ir praktinę patirtį MNG arba jų siuntimo į taikinį priemonėms kurti, gaminti, naudoti arba tobulinti, ir

               x)susijusios medžiagos – medžiagos, įranga ir technologijos, kurioms taikomos susijusios daugiašalės sutartys ir susitarimai arba kurios įtrauktos į nacionalinius kontrolės sąrašus ir kurios gali būti naudojamos MNG arba jų siuntimo į taikinį priemonėms projektuoti, kurti, gaminti arba naudoti.

               2 STRAIPSNIS

               A)Centras rengia, tvirtina, finansuoja ir stebi taikiems tikslams skirtą veiklą, kuri vykdoma Šalių teritorijoje esančiose institucijose ir objektuose. Projektai gali būti vykdomi su MNG susijusių technologijų, praktinės patirties ir medžiagų turinčiose valstybėse, kurios nėra šio susitarimo Šalys, jeigu jos apie tokius projektus raštu praneša valdančiajai tarybai ir ji vienbalsiai pritaria tokių projektų vykdymui. Nepaisant to, kas išdėstyta, asmenims, kurie yra valstybių, kurios nėra šio susitarimo Šalys, piliečiai, gali būti leista dalyvauti TMTC veikloje, vykdomoje šio susitarimo Šalimis esančiose valstybėse.

               B)Centro tikslai:

               i)skatinti tobulinti tarptautinius MNG ir jų siuntimo į taikinį priemonių, taip pat technologijų, medžiagų ir praktinės patirties, kurios yra svarbiausi tiesiogiai su MNG ar jų siuntimo į taikinį priemonių (įskaitant dvejopo naudojimo technologijas, medžiagas ir dvejopo naudojimo srities praktinę patirtį) kūrimu, gamyba, naudojimu ar tobulinimu susiję elementai, platinimo prevencijos mechanizmus;

               ii)mokslininkams ir inžinieriams, turintiems su MNG ir jų siuntimo į taikinį priemonėmis susijusių žinių ir įgūdžių, įskaitant dvejopo naudojimo srities žinias ir įgūdžius, suteikti mokymosi ir alternatyvaus įsidarbinimo galimybių, kad jų žinios ir įgūdžiai būtų panaudoti taikiai veiklai;

               iii)skatinti saugiai tvarkyti ir naudoti medžiagas, įrangą ir technologijas, kurios gali būti naudojamos MNG arba jų siuntimo į taikinį priemonėms projektuoti, kurti, gaminti arba naudoti, ir

               iv)vykdant veiklą prisidėti: prie tarptautinės mokslinės partnerystės užmezgimo, saugumo pasaulyje stiprinimo ir inovacijomis pagrįsto ekonomikos augimo skatinimo; prie fundamentinių ir taikomųjų mokslinių tyrimų bei technologinės plėtros ir jų rezultatų komercinimo, be kita ko, aplinkos, energetikos, sveikatos priežiūros srityse, taip pat branduolinio, cheminio ir biologinio saugumo ir saugos; prie tolesnės mokslininkų, turinčių darbo su MNG technologijomis ir medžiagomis susijusios praktinės patirties, integracijos į pasaulinę mokslininkų bendruomenę.

               3 STRAIPSNIS

               Kad pasiektų savo tikslus, Centras įgaliojamas:

               i)naudojant fondus ar kitaip, skatinti ir remti veiklą pagal šio susitarimo 2 straipsnį;

               ii)pagal šio susitarimo 8 straipsnį kontroliuoti ir tikrinti Centro veiklą;

               iii)nustatyti bendradarbiavimo su vyriausybėmis, Europos Sąjunga, EURATOMU, tarpvyriausybinėmis ir nevyriausybinėmis organizacijomis, privačiojo sektoriaus organizacijomis, fondais, akademinėmis ir mokslo institucijomis būdus ir jų teikiamo finansavimo arba įnašų tvarką ir susijusias programas;

               iv)įsteigti padalinius arba informacinius centrus suinteresuotosiose šalyse, kurios yra šio susitarimo Šalys, arba valstybių, kurios nėra šio susitarimo Šalys, teritorijoje, jeigu valdančioji taryba vienbalsiai pritaria tokių centrų steigimui, ir

               v)dalyvauti kitoje pagal šį susitarimą numatytoje veikloje, kuriai gali pritarti valdančioji taryba.

               4 STRAIPSNIS

               A)Centras turi valdančiąją tarybą ir sekretoriatą, kurį sudaro vykdomasis direktorius, atliekantis generalinio direktoriaus pareigas, vykdomojo direktoriaus pavaduotojas (-ai) ir kiti Centro darbuotojai pagal Centro statutą.

               B)Valdančioji taryba:

               i)
                     nustato Centro politiką ir darbo tvarkos taisykles;

               ii)
                     visapusiškai vadovauja sekretoriatui ir nurodo jo veiklos gaires;

               iii)
                     tvirtina Centro veiklos biudžetą;

               iv)
                     tvarko Centro finansinius ir kitus reikalus, įskaitant patvirtinimo procedūras sudarant Centro biudžetą, rengiant ataskaitas ir jas tikrinant;

               v)
                     suformuluoja bendruosius veiklos patvirtinimo kriterijus ir prioritetus;

               vi)
                     tvirtina projektus pagal šio susitarimo 6 straipsnį;

               vii)
                     priima statutą ir kitas būtinas įgyvendinimo taisykles ir

               viii)
                     vykdo kitas funkcijas, nustatytas šiuo susitarimu ar būtinas šiam susitarimui įgyvendinti.

               C)Valdančiosios tarybos sprendimai priimami visų jos Šalių sutarimu.

               D)Valdančiojoje taryboje kiekviena Šalis turi po vieną balsą ir paskiria ne daugiau kaip du atstovus.

               E)Šalys gali įsteigti Patariamąjį mokslo komitetą, sudarytą iš Šalių paskirtų atstovų, kuris tarybai teiktų mokslines ir kitas būtinas specialistų konsultacijas; patartų tarybai, kokias mokslinių tyrimų taikiems tikslams sritis reikia skatinti, ir teiktų kitas tarybai būtinas konsultacijas.

               (F)Valdančioji taryba, įgyvendindama šį susitarimą, patvirtina statutą. Statute nustatoma:

               i)sekretoriato sudėtis ir vykdomojo direktoriaus, vykdomojo direktoriaus pavaduotojų ir kitų svarbiausių darbuotojų funkcijos ir pareigos;

               ii)veiklos atrankos, rengimo, patvirtinimo, finansavimo, vykdymo ir stebėjimo procedūros;

               iii)Centro biudžeto sudarymo, ataskaitų rengimo ir jų tikrinimo procedūros;

               iv)atitinkamos intelektinės nuosavybės teisių, atsirandančių iš Centro projektų, ir projektų rezultatų skleidimo gairės;

               v)vyriausybių, Europos Sąjungos ir EURATOMO, tarpvyriausybinių ir nevyriausybinių organizacijų dalyvavimo Centro veikloje tvarka;

               vi)personalo politika ir

               kita tvarka, būtina šiam susitarimui įgyvendinti.

               5 STRAIPSNIS

               Tarpvyriausybinės ir nevyriausybinės organizacijos arba valstybės, kurios nėra šio susitarimo Šalys, gali būti kviečiamos dalyvauti valdančiosios tarybos svarstymuose kaip stebėtojos, neturinčios balsavimo teisės.

               6 STRAIPSNIS

               Prie kiekvieno valdančiajai tarybai patvirtinti pateikiamo projekto pasiūlymo pridedamas raštiškas sutikimas tos valstybės ar valstybių, kurioje (-se) bus vykdoma veikla. Be išankstinio šios valstybės ar valstybių sutikimo, projektui patvirtinti reikia valdančiosios tarybos sutikimo.

               7 STRAIPSNIS

               A)Valdančiosios tarybos patvirtintus projektus gali finansuoti arba remti Centras, Šalys, nevyriausybinės organizacijos, fondai, akademinės ir mokslo institucijos, tarpvyriausybinės ir privačiojo sektoriaus organizacijos. Patvirtinti projektai finansuojami ir remiami tokiomis sąlygomis, kurias nustato paramos teikėjas ir kuriomis neprieštaraujama šiam susitarimui.

               B)Šalių atstovai valdančiojoje taryboje ir Centro sekretoriato darbuotojai neturi teisės gauti projektams skirto finansavimo ir negali tiesiogiai naudotis jokių projektų lėšomis.

               8 STRAIPSNIS

               A)Valstybėse, kuriose vykdoma veikla, Centras turi teisę:

               i)vietoje tikrinti Centro veiklą, medžiagas, išteklius, lėšų naudojimą ir susijusias paslaugas bei lėšų naudojimą, pranešęs apie tokią patikrą arba atlikdamas papildomą patikrą, kaip nurodyta projekto sutartyje, ir

               ii)tuo laikotarpiu, kai Centras teikia finansavimą, o jam pasibaigus – projekto sutartyje nustatytu laikotarpiu, – savo pageidavimu nagrinėti ar tikrinti visus apskaitos įrašus ar kitus dokumentus, susijusius su Centro projektais, veikla ir lėšų naudojimu nepriklausomai nuo to, kur yra šie apskaitos įrašai ar dokumentai.

               Į šio susitarimo 6 straipsnyje nurodytą raštišką sutikimą įtraukiamas valstybės (-ių), kurioje (-iose) bus vykdomas projektas, ir paramą gaunančios institucijos susitarimas suteikti Centrui galimybę atlikti projekto auditą ir stebėseną taip, kaip reikalaujama šioje dalyje.

               B)Kiekviena Šalis taip pat turi šio straipsnio A dalyje nurodytas su jos visiškai arba iš dalies finansuojamais arba jos teritorijoje vykdomais projektais susijusias teises, kurias koordinuoja Centras.

               C)Jei nustatoma, kad projekto sąlygų nebuvo laikytasi, Centras arba finansavimą teikianti vyriausybė ar organizacija, pateikusi valdančiajai tarybai savo sprendimo priežastis, gali nutraukti projektą ir pagal projekto sutartyje nustatytas sąlygas imtis atitinkamų priemonių.

               9 STRAIPSNIS

               A)Centro būstinė yra Kazachstano Respublikoje, kuri veikia kaip priimančioji valstybė nebent ir tol, kol: i) Kazachstano Respublika valdančiajai tarybai pateikia raštišką pranešimą apie pageidavimą nebebūti priimančiąja valstybe; ii) kita šio susitarimo 13 straipsnio A dalyje nurodyta Šalis arba prie šio susitarimo pagal jo 13 straipsnio B dalį prisijungusi Šalis, kad jos teritorijoje būtų galima vykdyti TMTC veiklą, valdančiajai tarybai pateikia raštišką pranešimą, kuriuo prašoma ją skirti paskesne priimančiąja valstybe;  iii) valdančiosios tarybos sutikimu pritariama Šalies prašymui ją paskirti paskesne priimančiąja valstybe ir iv) Šalis, prašanti ją paskirti paskesne priimančiąja valstybe, pateikia valdančiajai tarybai raštišką pranešimą, kuriuo patvirtina savo sutikimą būti paskirta paskesne priimančiąja valstybe.

               B)Priimančiosios valstybės vyriausybė kaip materialinę paramą Centrui savo sąskaita suteikia Centro darbui tinkamas patalpas, jas prižiūri, teikia komunalines paslaugas ir rūpinasi šių patalpų apsauga. Priimančiosios valstybės vyriausybė ir TMTC gali sudaryti susitarimą, kuriuo nustatomos sąlygos, kuriomis priimančioji valstybė teikia materialinę paramą ir patalpas Centrui.

               C)Priimančiojoje valstybėje Centras turi juridinio asmens statusą ir turi teisę sudaryti sutartis, įsigyti nekilnojamojo bei kilnojamojo turto ir juo disponuoti, būti ieškovu ir atsakovu teismo procesuose.

               10 STRAIPSNIS

               Priimančiojoje valstybėje:

               i)

               a)
                     Centro gautos lėšos bei palūkanos, gaunamos šias lėšas laikant bankuose, priimančiojoje valstybėje neapmokestinamos;

               b)
                     Centro ar kitų jo padalinių turtas, apmokestinamas pagal priimančiosios valstybės mokesčių įstatymus, kitais mokesčiais neapmokestinamas;

               c)
                     reikmenys, ištekliai ir kitas turtas, tiekiami Centrui ar naudojami jo veiklai, gali būti įvežami, išvežami ar naudojami priimančiojoje valstybėje be jokių tarifų, rinkliavų, muitų, importo mokesčių, pridėtinės vertės ir kitų panašių mokesčių ar privalomųjų mokėjimų. Reikmenis, išteklius ir kitą nekilnojamąjį arba kilnojamąjį turtą TMTC gali perduoti arba kitaip teikti juridiniams asmenims (įskaitant, bet ne tik priimančiosios valstybės mokslo organizacijas) ir juo TMTC ir (arba) subjektai, kuriems toks turtas suteiktas arba perduotas, gali naudotis ir disponuoti be jokių tarifų, rinkliavų, muitų, importo mokesčių, PVM ir kitų panašių mokesčių ar privalomųjų mokėjimų;

               d)
                     Centro darbuotojai, kurie nėra priimančiosios valstybės piliečiai, atleidžiami nuo priimančiojoje valstybėje galiojančio fizinių asmenų pajamų mokesčio;

               e)
                     juridinių asmenų, įskaitant priimančiosios valstybės mokslo organizacijas, Centro projektams gaunamos lėšos neapmokestinamos jokiais priimančiosios valstybės mokesčiais ir rinkliavomis;

               f)
                     fizinių asmenų, visų pirma, mokslininkų ir specialistų, Centro projektams vykdyti gaunamos lėšos į šių asmenų bendras apmokestinamas pajamas neįtraukiamos;

               ii)

               a)
                     Centras, Šalys, vyriausybės, tarpvyriausybinės ir nevyriausybinės organizacijos turi teisę su Centru ir jo veikla susijusias lėšas, kurios yra ne priimančiosios valstybės valiuta, be apribojimų pervesti į priimančiąją valstybę arba iš jos. Kiekvienas subjektas turi teisę pervesti tik tokias sumas, kurios neviršija bendros sumos, jo pervestos į priimančiąją valstybę, ir

               b)
                     kad galėtų finansuoti Centrą ir jo veiklą, Centras turi teisę savo ir šio straipsnio ii punkto a papunktyje nurodytų subjektų vardu parduoti valiutą priimančiosios valstybės vidaus valiutos rinkoje;

               iii)Centro veikloje dalyvaujantys ne priimančiosios valstybės organizacijų darbuotojai, kurie nėra priimančiosios valstybės piliečiai arba nuolatiniai gyventojai, atleidžiami nuo muitų ir privalomųjų mokėjimų asmeninėms ir namų ūkio prekėms, įvežamoms, išvežamoms arba naudojamoms priimančiojoje valstybėje asmeninėms šių asmenų ar jų šeimos narių reikmėms.

               11 STRAIPSNIS

               A)Priimančiojoje valstybėje TMTC bei jo turtui taikomas imunitetas, nebent TMTC aiškiai panaikina imunitetą konkrečiu atveju.

               B)Privilegijos ir imunitetas Centrui suteikiami tik šiame susitarime nustatytais tikslais.

               C)Šio straipsnio nuostatos netrukdo gauti kompensaciją ar nuostolių atlyginimą pagal atitinkamus galiojančius tarptautinius susitarimus ar kiekvienos valstybės nacionalinę teisę.

               D)Šio straipsnio A dalies nuostatos netrukdo pradėti teisminius procesus ar pateikti ieškinius priimančiosios valstybės piliečių ar nuolatinių gyventojų atžvilgiu.

               12 STRAIPSNIS

               A)Priimančiojoje valstybėje Centro darbuotojams ir jų šeimos nariams priimančiosios šalies vyriausybė taiko šias privilegijas ir imunitetą:

               i)suteikia imunitetą nuo arešto, sulaikymo ir teismo proceso, įskaitant baudžiamąją, civilinę ir administracinę jurisdikciją, dėl pasakytų ar parašytų žodžių ir visų veiksmų, kuriuos jie padaro eidami oficialias pareigas;

               ii)atleidžia nuo bet kokių pajamų, socialinio draudimo ar kitų mokesčių, muitų ar kitų privalomųjų mokėjimų, išskyrus tuos, kurie įprastai yra įtraukti į prekių kainą ar mokami už suteiktas paslaugas;

               iii)suteikia imunitetą nuo socialinės apsaugos nuostatų;

               iv)suteikia imunitetą nuo imigracijos apribojimų ir užsienio šalies piliečių registracijos ir

               v)pirmą kartą užimant pareigas suteikia teisę įvežti savo baldus ir daiktus be jokių priimančiojoje valstybėje nustatytų tarifų, rinkliavų, muitų, importo mokesčių ir kitų panašių mokesčių ar privalomųjų mokėjimų, ir baigiant eiti pareigas suteikia teisę išvežti savo baldus ir daiktus be jokių priimančiojoje valstybėje nustatytų tarifų, rinkliavų, muitų, eksporto mokesčių ir kitų panašių privalomųjų mokėjimų.

               Šio straipsnio i punkto nuostatos netaikomos civilinio ieškinio atveju: a) kuris teikiamas dėl Centro darbuotojo sudarytos sutarties, kurios jis aiškiai arba akivaizdžiai nesudarė kaip Centro atstovas, arba b) kurį trečioji šalis teikia siekdama žalos, patirtos priimančiojoje valstybėje įvykus transporto priemonės sukeltai avarijai, atlyginimo.

               B)Valdančiajai tarybai priklausantiems Šalių atstovams, vykdomajam direktoriui ir vykdomojo direktoriaus pavaduotojams priimančiosios šalies vyriausybė be šio straipsnio A dalyje nurodytų privilegijų ir imuniteto suteikia tokias papildomas privilegijas, imunitetą, lengvatas ir sąlygas, kokios jos teritorijoje paprastai suteikiamos tarptautinių organizacijų narių atstovams ir administracijos vadovams.

               C)Jokia šio susitarimo nuostata nereikalaujama, kad priimančiosios valstybės vyriausybė suteiktų šio straipsnio A ir B dalyse nurodytas privilegijas ir imunitetą savo piliečiams ar nuolatiniams gyventojams.

               D)Jokia šio susitarimo nuostata nevaržomos šio straipsnio A ir B dalyse nurodytos asmenų privilegijos, imunitetas ar kitos lengvatos, suteikiamos pagal kitus susitarimus.

               13 STRAIPSNIS

               A)Armėnijos Respublika, Gruzija, Kazachstano Respublika, Kirgizijos Respublika ir Tadžikistano Respublika privalo laikytis priimančiosios valstybės šio susitarimo 9 straipsnio C dalimi ir 10, 11 ir 12 straipsniais prisiimtų prievolių.

               B)Bet kuri valstybė, pageidaujanti prisijungti prie šio susitarimo po jo įsigaliojimo, apie tai praneša valdančiajai tarybai, kreipdamasi į vykdomąjį direktorių. Valdančioji taryba per vykdomąjį direktorių šiai valstybei pateikia patvirtintas šio susitarimo kopijas. Valdančiajai tarybai pritarus, šiai valstybei leidžiama prisijungti prie šio susitarimo. Šiai valstybei šis susitarimas įsigalioja trisdešimtą (30) dieną po to, kai ji deponuoja prisijungimo dokumentą depozitarui. Bet kuri valstybė, turinti su MNG susijusių technologijų, praktinės patirties ar medžiagų, kuri prie šio susitarimo prisijungia siekdama leisti TMTC savo teritorijoje vykdyti veiklą, kaip nurodoma prisijungimo dokumente, prisijungdama prie šio susitarimo įsipareigoja laikytis priimančiosios valstybės šio susitarimo 9 straipsnio C dalimi ir 10, 11 ir 12 straipsniais prisiimtų prievolių.

               14 STRAIPSNIS

               A)Praėjus dvejiems metams nuo šio susitarimo įsigaliojimo Šalys jį peržiūri. Peržiūrint atsižvelgiama į finansinius įsipareigojimus ir Šalių mokėjimus.

               B)Šis susitarimas gali būti iš dalies keičiamas raštišku Šalių sutarimu, išskyrus bet kurią Šalį, kuri pasitraukė iš šio susitarimo arba pagal šio straipsnio C dalį pateikė pranešimą apie ketinimą pasitraukti. Jeigu Šalis, kuri pateikė pranešimą apie pasitraukimą, panaikina pranešimo galiojimą iki jo įsigaliojimo, tai Šaliai taikomi visi šio susitarimo daliniai pakeitimai, kurie įsigaliojo po to, kai ta Šalis pateikė pranešimą apie pasitraukimą.

               C)Kiekviena Šalis gali pasitraukti iš šio susitarimo praėjus ne mažiau kaip šešiems mėnesiams nuo raštiško pranešimo depozitarui.

               15 STRAIPSNIS

               A)Nagrinėdamos visus su šio susitarimo taikymu ar aiškinimu susijusius klausimus ir ginčus Šalys tarpusavyje konsultuojasi.

               B)Jeigu klausimas per konsultacijas neišsprendžiamas, visos susijusios Šalys gali bendrai susitarti jį spręsti taikant kitą ginčų sprendimo mechanizmą, pvz., taikinimo, tarpininkavimo arba arbitražo mechanizmą.

               16 STRAIPSNIS

               Jokia šio susitarimo nuostata netrukdoma tęsti TMTC kaip tarpvyriausybinės organizacijos, įsteigtos 1992 m. susitarimu, veiklos, įskaitant dabartinių TMTC padalinių operacijas, taip pat nedaromas poveikis TMTC sudarytoms sutartims, dotacijoms ar kitoms teisinėms priemonėms arba susitarimams, nebent tai konkrečiai pakeičiama šiuo susitarimu.

               17 STRAIPSNIS

               A)Šis susitarimas teikiamas pasirašyti Europos Sąjungai ir EURATOMUI, veikiantiems kaip viena Šalis, ir Armėnijos Respublikai, Gruzijai, Japonijai, Jungtinėms Amerikos Valstijoms, Kazachstano Respublikai, Kirgizijos Respublikai, Korėjos Respublikai, Norvegijos Karalystei ir Tadžikistano Respublikai.

               B)Šis susitarimas turi būti ratifikuotas, priimtas arba patvirtintas. Ratifikavimo, priėmimo arba patvirtinimo dokumentai deponuojami depozitarui.

               C)Šis susitarimas įsigalioja šio straipsnio A dalyje išvardytų valstybių ir Europos Sąjungos bei EURATOMO, veikiančių kaip viena Šalis, paskutinio ratifikavimo, priėmimo arba patvirtinimo dokumento pateikimo depozitarui dieną.

               D)Įsigaliojus šiam susitarimui panaikinamas Protokolas dėl laikino taikymo. Nuo tada Šalys nustoja laikinai taikyti 1992 m. susitarimą.

               18 STRAIPSNIS

               Šio susitarimo depozitaras yra Centro sekretoriatas. Visi pranešimai depozitarui adresuojami Centro vykdomajam direktoriui. Depozitaras vykdo pareigas pagal 1969 m. gegužės 23 d. Vienos konvencijos dėl tarptautinių sutarčių teisės 77 straipsnį.

                  TAI PATVIRTINDAMI, toliau nurodyti tinkamai įgalioti asmenys pasirašė šį susitarimą.

                  Priimta [VIETA] [DATA] anglų, armėnų, gruzinų, japonų, kazachų, kirgizų, korėjiečių, norvegų, prancūzų, rusų, tadžikų ir vokiečių kalbomis, tekstai visomis kalbomis vienodai autentiški. Jeigu tarp dviejų ar daugiau kalbų versijų yra neatitikimų, pirmenybė teikiama tekstui anglų kalba.


               EUROPOS KOMISIJA
            Briuselis, 2017 08 03
            COM(2017) 413 final
            2017/0185(NLE)
            Pasiūlymas
            TARYBOS SPRENDIMAS
            dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Kirgizijos Respublikos partnerystę, protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu

               AIŠKINAMASIS MEMORANDUMAS

               Partnerystės ir bendradarbiavimo susitarimas, nustatantis Europos Bendrijų bei jų valstybių narių ir Kirgizijos Respublikos partnerystę, (toliau – Susitarimas) buvo pasirašytas 1995 m. vasario 9 d. ir įsigaliojo 1999 m. liepos 1 d.

               Pagal Stojimo aktą Kroatija prie Europos Sąjungos ir jos valstybių narių pasirašytų ar sudarytų tarptautinių susitarimų įsipareigoja prisijungti sudarydama prie tų susitarimų pridedamus protokolus.

               2012 m. rugsėjo 14 d. Tarybos sprendimu Komisijai suteikti įgaliojimai pradėti derybas su atitinkamomis trečiosiomis šalimis, kad būtų sudaryti atitinkami protokolai. Derybos su Kirgizijos Respublika sėkmingai užbaigtos pasikeitus verbalinėmis notomis.

               Pagal siūlomą Protokolą Kroatijos Respublika tampa Susitarimo susitariančiąja šalimi, o Sąjunga įpareigojama pateikti autentišką Susitarimo versiją kroatų kalba.

               Komisija prašo Tarybos Europos Sąjungos ir jos valstybių narių vardu sudaryti Protokolą.

               Dėl pritarimo Protokolui kreipiamasi į Europos Parlamentą.

               2017/0185 (NLE)

               Pasiūlymas

               TARYBOS SPRENDIMAS

               dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Kirgizijos Respublikos partnerystę, protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 ir 209 straipsnius kartu su 218 straipsnio 6 dalies a punktu,

               atsižvelgdama į Kroatijos Respublikos stojimo aktą, ypač į jo 6 straipsnio 2 dalį,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą,

               kadangi:

               (1)pagal Tarybos sprendimą (ES) .../...
                  1
                Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Kirgizijos Respublikos partnerystę, protokolas (toliau – Protokolas), kuriuo atsižvelgiama į Kroatijos Respublikos įstojimą į Europos Sąjungą, buvo pasirašytas [įrašyti datą] su sąlyga, kad jis bus sudarytas vėliau;

               (2)Protokolo sudarymui taikoma atskira procedūra tais klausimais, kurie patenka į Europos atominės energijos bendrijos kompetencijos sritį;

               (3)Protokolas turėtų būti patvirtintas Sąjungos ir jos valstybių narių vardu,

               PRIĖMĖ ŠĮ SPRENDIMĄ:

               1 straipsnis

               Sąjungos ir jos valstybių narių vardu patvirtinamas Europos Bendrijų bei jų valstybių narių ir Kirgizijos Respublikos partnerystės ir bendradarbiavimo susitarimo protokolas, kuriuo atsižvelgiama į Kroatijos Respublikos įstojimą į Europos Sąjungą.

               Šio Protokolo tekstas pridedamas prie šio sprendimo.

               2 straipsnis

               Tarybos pirmininkas paskiria asmenį (-is), įgaliotus Sąjungos ir jos valstybių narių vardu pateikti Protokolo 4 straipsnio 1 dalyje nurodytą pranešimą.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                  Tarybos vardu

                  Pirmininkas

                     (1)
                  Tarybos sprendimas Nr. .../.../ES dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Kirgizijos Respublikos partnerystę, protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos bei jos valstybių narių vardu ir jo laikino taikymo (OL L, ...).

    ---documentbreak---

               EUROPOS KOMISIJA
            Briuselis, 2017 08 03
            COM(2017) 413 final
            PRIEDAS
            prie
            Tarybos sprendimo pasiūlymo
            dėl partnerystės ir bendradarbiavimo susitarimo, nustatančio Europos Bendrijų ir jų valstybių narių ir Kirgizijos Respublikos partnerystę, protokolo, kuriuo atsižvelgiama į Kroatijos respublikos įstojimą į Europos Sąjungą

               PARTNERYSTĖS IR BENDRADARBIAVIMO SUSITARIMO,
                  NUSTATANČIO EUROPOS BENDRIJŲ
                  IR JŲ VALSTYBIŲ NARIŲ
                  IR KIRGIZIJOS RESPUBLIKOS PARTNERYSTĘ,
                  PROTOKOLAS
                  KURIUO ATSIŽVELGIAMA Į
                  KROATIJOS RESPUBLIKOS ĮSTOJIMĄ Į EUROPOS SĄJUNGĄ

               BELGIJOS KARALYSTĖ,

               BULGARIJOS RESPUBLIKA,

               ČEKIJOS RESPUBLIKA,

               DANIJOS KARALYSTĖ,

               VOKIETIJOS FEDERACINĖ RESPUBLIKA,

               ESTIJOS RESPUBLIKA,

               AIRIJA,

               GRAIKIJOS RESPUBLIKA,

               ISPANIJOS KARALYSTĖ,

               PRANCŪZIJOS RESPUBLIKA,

               KROATIJOS RESPUBLIKA,

               ITALIJOS RESPUBLIKA,

               KIPRO RESPUBLIKA,

               LATVIJOS RESPUBLIKA,

               LIETUVOS RESPUBLIKA,

               LIUKSEMBURGO DIDŽIOJI HERCOGYSTĖ,

               VENGRIJA,

               MALTOS RESPUBLIKA

               NYDERLANDŲ KARALYSTĖ,

               AUSTRIJOS RESPUBLIKA,

               LENKIJOS RESPUBLIKA,

               PORTUGALIJOS RESPUBLIKA,

               RUMUNIJA,

               SLOVĖNIJOS RESPUBLIKA,

               SLOVAKIJOS RESPUBLIKA,

               SUOMIJOS RESPUBLIKA,

               ŠVEDIJOS KARALYSTĖ,

               JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ

               Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties Susitariančiosios Šalys (toliau – valstybės narės),

               EUROPOS SĄJUNGA, toliau – Sąjunga, ir

               EUROPOS ATOMINĖS ENERGIJOS BENDRIJA

               IR

               KIRGIZIJOS RESPUBLIKA,

               toliau kartu – Susitariančiosios Šalys,

               KADANGI 1995 m. vasario 9 d. Briuselyje pasirašytas Europos Bendrijų bei jų valstybių narių ir Kirgizijos Respublikos partnerystės ir bendradarbiavimo susitarimas (toliau – Susitarimas);

               KADANGI 2011 m. gruodžio 9 d. Briuselyje pasirašyta Sutartis dėl Kroatijos Respublikos stojimo į Europos Sąjungą;

               KADANGI pagal Akto dėl Kroatijos Respublikos stojimo sąlygų ir Europos Sąjungos sutarties, Sutarties dėl Europos Sąjungos veikimo bei Europos atominės energijos bendrijos steigimo sutarties pritaikomųjų pataisų 6 straipsnio 2 dalį dėl Kroatijos Respublikos prisijungimo prie Susitarimo susitariama sudarant prie jo pridedamą protokolą;

               ATSIŽVELGDAMOS į Kroatijos Respublikos įstojimą į Europos Sąjungą 2013 m. liepos 1 d.,

               SUSITARĖ:

               1 STRAIPSNIS

               Kroatijos Respublika tampa Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Kirgizijos Respublikos partnerystę, Susitariančiąja Šalimi. Kroatijos Respublika, kaip ir kitos Sąjungos valstybės narės, taip pat priima Susitarimo tekstą ir prie baigiamojo akto, pasirašyto tą pačią dieną, pridėtų bendrų deklaracijų, deklaracijų ir pasikeitimo laiškais tekstus ir į juos atsižvelgia.

               2 STRAIPSNIS

               Vėliau po šio protokolo pasirašymo Sąjunga valstybėms narėms ir Kirgizijos Respublikai pateikia Susitarimo tekstą kroatų kalba. Su sąlyga, kad šis protokolas įsigalios, šio straipsnio pirmajame sakinyje nurodyta kalbos versija tampa autentiška tokiomis pačiomis sąlygomis kaip ir Susitarimo versijos anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių, rusų ir kirgizų kalbomis.

               3 STRAIPSNIS

               Šis protokolas yra neatskiriama Susitarimo dalis.

               4 STRAIPSNIS

               1
                     Šį protokolą patvirtina Susitariančiosios Šalys pagal savo procedūras. Susitariančiosios Šalys viena kitai praneša, kad būtinos procedūros yra baigtos. Patvirtinimo dokumentai deponuojami Europos Sąjungos Tarybos generaliniame sekretoriate.

               2
                     Šis protokolas įsigalioja pirmą kito mėnesio dieną po to, kai deponuojamas paskutinis patvirtinimo dokumentas.

               3
                     Iki šio Susitarimo įsigaliojimo dienos, jis laikinai taikomas nuo 2013 m. liepos 1 d.

               5 STRAIPSNIS

               Šis protokolas parengiamas dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių, kirgizų ir rusų kalbomis ir tekstai kiekviena šių kalbų yra vienodai autentiški.

               TAI PATVIRTINDAMI, toliau nurodyti tinkamai įgalioti atstovai

               pasirašė šį protokolą.

               Priimta … [vieta] … [data]

               EUROPOS SĄJUNGOS, EUROPOS ATOMINĖS ENERGIJOS BENDRIJOS IR VALSTYBIŲ NARIŲ VARDU

               KIRGIZIJOS RESPUBLIKOS VARDU


               EUROPOS KOMISIJA
            Briuselis, 2015 12 14
            COM(2015) 641 final
            2015/0292(NLE)
            Pasiūlymas
            TARYBOS SPRENDIMAS
            dėl Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos bei jos valstybių narių vardu

               AIŠKINAMASIS MEMORANDUMAS

               2002 m. balandžio 1 d. Briuselyje buvo pasirašytas ir 2006 m. balandžio 1 d. įsigaliojo Europos ir Viduržemio jūros regiono šalių susitarimas, steigiantis Europos bendrijos bei jos valstybių narių ir Libano Respublikos asociaciją.

               Remiantis Aktu dėl Kroatijos Respublikos stojimo Kroatijos Respublika prisijungia prie Europos Sąjungos bei jos valstybių narių pasirašytų ar sudarytų susitarimų sudarydama prie tų susitarimų pridedamus protokolus.

               Pridedamas pasiūlymas yra Susitarimo, steigiančio Europos bendrijos bei jos valstybių narių ir Libano Respublikos asociaciją, protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo teisinė priemonė.

               2012 m. rugsėjo 14 d.
                  1
                Taryba įgaliojo Komisiją pradėti derybas su trečiosiomis šalimis dėl atitinkamų protokolų sudarymo. Derybos su Libano Respublika buvo sėkmingai užbaigtos.

               Derybų rezultatai laikomi patenkinamais. Komisija prašo Tarybos priimti pridedamus sprendimus dėl protokolo pasirašymo ir sudarymo.

               Tarybos prašoma gavus Europos Parlamento pritarimą sudaryti protokolą.

               2015/0292 (NLE)

               Pasiūlymas

               TARYBOS SPRENDIMAS

               dėl Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos bei jos valstybių narių vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 6 dalies a punktu,

               atsižvelgdama į Aktą dėl Kroatijos Respublikos stojimo, ypač į jo 6 straipsnio 2 dalį,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą,

               kadangi:

               (1)2002 m. balandžio 1 d. Briuselyje buvo pasirašytas ir 2006 m. balandžio 1 d. įsigaliojo Europos ir Viduržemio jūros regiono šalių susitarimas, steigiantis Europos bendrijos bei jos valstybių narių ir Libano Respublikos asociaciją;

               (2)Kroatijos Respublika Europos Sąjungos nare tapo 2013 m. liepos 1 d.;

               (3)pagal Akto dėl Kroatijos Respublikos stojimo 6 straipsnio 2 dalies sąlygas dėl Kroatijos Respublikos prisijungimo prie Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, susitariama Tarybai, veikiančiai Sąjungos bei vienbalsiai visų valstybių narių vardu, sudarant Susitarimo protokolą su Libano Respublika;

               (4)2012 m. rugsėjo 14 d. Taryba įgaliojo Komisiją pradėti derybas su atitinkamomis trečiosiomis šalimis. Derybos su Libano Respublika buvo sėkmingai užbaigtos. [data] [vieta] Europos Sąjungos ir jos valstybių narių vardu pasirašytas prisijungimo prie Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, protokolas, kuriuo atsižvelgiama į Kroatijos Respublikos įstojimą į Europos Sąjungą (toliau – Protokolas);

               (5)Protokolas turėtų būti patvirtintas,

               PRIĖMĖ ŠĮ SPRENDIMĄ:

               1 straipsnis

               Europos Sąjungos ir jos valstybių narių vardu patvirtinamas Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, protokolas, kuriuo atsižvelgiama į Kroatijos Respublikos įstojimą į Europos Sąjungą
                  2
               .

               Protokolo tekstas pridedamas prie šio sprendimo.

               2 straipsnis

               Tarybos pirmininkas paskiria asmenį, kuris įgaliojamas Europos Sąjungos ir jos valstybių narių vardu pateikti Protokolo 7 straipsnyje numatytą pranešimą ir taip išreikšti Europos Sąjungos bei jos valstybių narių sutikimą laikytis Protokolo.

               3 straipsnis

               Šis sprendimas įsigalioja [data]

               Priimta Briuselyje

                        Tarybos vardu

                        Pirmininkas

                     (1)
                  Tarybos sprendimas, kuriuo suteikiami įgaliojimai pradėti derybas dėl Europos Sąjungos arba Europos Sąjungos bei jos valstybių narių ir vienos ar kelių trečiųjų šalių arba tarptautinių organizacijų pasirašytų arba sudarytų susitarimų pritaikymo atsižvelgiant į Kroatijos Respublikos įstojimą į Europos Sąjungą (Tarybos dok. Nr. 13351/12 LIMITED).

                     (2)
                  Tekstas paskelbtas [OL nuoroda] kartu su sprendimu dėl pasirašymo.

    ---documentbreak---

               EUROPOS KOMISIJA
            Briuselis, 2015 12 14
            COM(2015) 641 final
            PRIEDAS
            PROTOKOLASEuropos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, protokolas, kuriuo atsižvelgiama į Kroatijos Respublikos įstojimą į Europos Sąjungą
            prie
            Pasiūlymo dėlTARYBOS SPRENDIMO
            dėl Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos bei jos valstybių narių vardu

               PRIEDAS
               PROTOKOLAS
               Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, protokolas, kuriuo atsižvelgiama į Kroatijos Respublikos įstojimą į Europos Sąjungą

                  BELGIJOS KARALYSTĖ,

               BULGARIJOS RESPUBLIKA,

               ČEKIJOS RESPUBLIKA,

               DANIJOS KARALYSTĖ,

               VOKIETIJOS FEDERACINĖ RESPUBLIKA,

               ESTIJOS RESPUBLIKA,

               AIRIJA,

               GRAIKIJOS RESPUBLIKA,

               ISPANIJOS KARALYSTĖ,

               PRANCŪZIJOS RESPUBLIKA,

               KROATIJOS RESPUBLIKA,

               ITALIJOS RESPUBLIKA,

               KIPRO RESPUBLIKA,

               LATVIJOS RESPUBLIKA,

               LIETUVOS RESPUBLIKA,

               LIUKSEMBURGO DIDŽIOJI HERCOGYSTĖ,

               VENGRIJA,

               MALTOS RESPUBLIKA,

               NYDERLANDŲ KARALYSTĖ

               AUSTRIJOS RESPUBLIKA,

               LENKIJOS RESPUBLIKA,

               PORTUGALIJOS RESPUBLIKA,

               RUMUNIJA,

               SLOVĖNIJOS RESPUBLIKA,

               SLOVAKIJOS RESPUBLIKA,

               SUOMIJOS RESPUBLIKA,

               ŠVEDIJOS KARALYSTĖ,

               JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,

               Europos Sąjungos sutarties ir Sutarties dėl Europos Sąjungos veikimo Susitariančiosios Šalys (toliau – valstybės narės), atstovaujamos Europos Sąjungos Tarybos,

               bei

               EUROPOS SĄJUNGA, toliau – Europos Sąjunga,

               ir

               LIBANO RESPUBLIKA (toliau – Libanas),

               toliau šiame protokole – Susitariančiosios Šalys,

               kadangi:

               1)2002 m. balandžio 1 d. Briuselyje pasirašytas ir 2006 m. balandžio 1 d. įsigaliojo Europos ir Viduržemio jūros regiono šalių susitarimas, steigiantis Europos bendrijos bei jos valstybių narių ir Libano Respublikos asociaciją (toliau – Europos ir Viduržemio jūros regiono šalių susitarimas);

               2)2011 m. gruodžio 9 d. Briuselyje pasirašyta ir 2013 m. liepos 1 d. įsigaliojo Sutartis dėl Kroatijos Respublikos stojimo į Europos Sąjungą (toliau – Stojimo sutartis);

               3)pagal Akto dėl Kroatijos Respublikos stojimo 6 straipsnio 2 dalį dėl Kroatijos prisijungimo prie Susitarimo susitariama sudarant Susitarimo protokolą;

               4)siekiant užtikrinti, kad būtų atsižvelgta į dvišalius Sąjungos ir Libano interesus, surengtos Europos ir Viduržemio jūros regiono šalių susitarimo 22 straipsnio 2 dalyje numatytos konsultacijos,

               SUSITARĖ:

               1 straipsnis

               Kroatijos Respublika tampa Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, Susitariančiąja Šalimi ir kaip kitos Sąjungos valstybės narės atitinkamai priima Susitarimo, bendrų ir vienašalių deklaracijų tekstus ir į juos atsižvelgia.

               I SKYRIUS

               Europos ir Viduržemio jūros regiono šalių susitarimo, visų pirma jo priedų ir protokolų, teksto pakeitimai

               2 straipsnis

               Kilmės taisyklės

               4 protokolas iš dalies keičiamas taip:

               1.18 straipsnio 4 dalis papildoma šia formuluote: „Izdano naknadno“.

               2.V priedas pakeičiamas taip:

               1. V priedas

               SĄSKAITOS FAKTŪROS DEKLARACIJOS TEKSTAS

               Sąskaitos faktūros deklaracija, kurios tekstas pateikiamas toliau, turi būti surašyta pagal išnašose nustatytus reikalavimus. Tačiau išnašų teksto pateikti nereikia.

               Tekstas bulgarų kalba

               Износителят на продуктите, обхванати от този документ (митническо разрешение № … (
                  1
               ) декларира, че освен където е отбелязано друго, тези продукти са с … преференциален произход (
                  2
               ).

               Tekstas ispanų kalba

               El exportador de los productos incluidos en el presente documento [autorización aduanera no …(1)] declara que, salvo indicación en sentido contrario, estos productos gozan de un origen preferencial…(2).

               Tekstas čekų kalba

               Vývozce výrobků uvedených v tomto dokumentu (číslo povolení … (1)) prohlašuje, že kromě zřetelně označených mají tyto výrobky preferenční původ v … (2).

               Tekstas danų kalba

               Eksportøren af varer, der er omfattet af nærværende dokument, (toldmyndighedernes tilladelse nr. … (1)), erklærer, at varerne, medmindre andet tydeligt er angivet, har præferenceoprindelse i … (2).

               Tekstas vokiečių kalba

               Der Ausführer (Ermächtigter Ausführer; Bewilligungs-Nr. … (1)) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte … (2) Ursprungswaren sind.

               Tekstas estų kalba

               Käesoleva dokumendiga hõlmatud toodete eksportija (tolliameti kinnitus nr … (1)) deklareerib, et need tooted on … (2) sooduspäritoluga, välja arvatud juhul, kui on selgelt näidatud teisiti.

               Tekstas graikų kalba

               Ο εξαγωγέας των προϊόντων που καλύπτονται από το παρόν έγγραφο [άδεια τελωνείου υπ’ αριθ. … (1)] δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (2).

               Tekstas anglų kalba

               The exporter of the products covered by this document (customs authorisation No … (1)) declares that, except where otherwise clearly indicated, these products are of … (2) preferential origin.

               Tekstas prancūzų kalba

               L’exportateur des produits couverts par le présent document [autorisation douanière no … (1)] déclare que, sauf indication claire du contraire, ces produits ont l’origine préférentielle … (2).

               Tekstas kroatų kalba

               Izvoznik proizvoda obuhvaćenih ovom ispravom (carinsko ovlaštenje br. .(1)..) izjavljuje da su, osim ako je drukčije  izričito navedeno, ovi proizvodi .... (2) preferencijalnog podrijetla.

               Tekstas italų kalba

               L’esportatore delle merci contemplate nel presente documento [autorizzazione doganale n. … (1)] dichiarache, salvo indicazione contraria, le merci sono di origine preferenziale … (2).

               Tekstas latvių kalba

               Eksportētājs produktiem, kuri ietverti šajā dokumentā (muitas pilnvara Nr. … (1)), deklarē, ka, izņemot tur, kur ir citādi skaidri noteikts, šiem produktiem ir priekšrocību izcelsme no … (2).

               Tekstas lietuvių kalba

               Šiame dokumente išvardintų prekių eksportuotojas (muitinės liudijimo Nr. … (1)) deklaruoja, kad, jeigu kitaip nenurodyta, tai yra … (2) preferencinės kilmės prekės.

               Tekstas vengrų kalba

               A jelen okmányban szereplő áruk exportőre (vámfelhatalmazási szám: … (1)) kijelentem, hogy eltérő egyértelmű jelzés hianyában az áruk preferenciális … (2) származásúak.

               Tekstas maltiečių kalba

               L-esportatur tal-prodotti koperti b’dan id-dokument (awtorizzazzjoni tad-dwana nru. … (1)) jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini preferenzjali … (2).

               Tekstas nyderlandų kalba

               De exporteur van de goederen waarop dit document van toepassing is (douanevergunning nr. … (1)), verklaart dat, behoudens uitdrukkelijke andersluidende vermelding, deze goederen van preferentiële …oorsprong zijn (2).

               Tekstas lenkų kalba

               Eksporter produktów objętych tym dokumentem (upoważnienie władz celnych nr … (1)) deklaruje, że z wyjątkiem gdzie jest to wyraźnie określone, produkty te mają … (2) preferencyjne pochodzenie.

               Tekstas portugalų kalba

               O exportador dos produtos cobertos pelo presente documento [autorização aduaneira n.o … (1)], declara que, salvo expressamente indicado em contrário, estes produtos são de origem preferencial … (2).

               Tekstas rumunų kalba

               Exportatorul produselor ce fac obiectul acestui document [autorizația vamală nr. … (1)] declară că, exceptând cazul în care în mod expres este indicat altfel, aceste produse sunt de origine preferențială … (2).

               Tekstas slovėnų kalba

               Izvoznik blaga, zajetega s tem dokumentom (pooblastilo carinskih organov št. … (1)) izjavlja, da, razen če ni drugače jasno navedeno, ima to blago preferencialno … (2) poreklo.

               Tekstas slovakų kalba

               Vývozca výrobkov uvedených v tomto dokumente [číslo povolenia … (1)] vyhlasuje, že okrem zreteľne označených, majú tieto výrobky preferenčný pôvod v … (2).

               Tekstas suomių kalba

               Tässä asiakirjassa mainittujen tuotteiden viejä (tullin lupa nro … (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … (2) alkuperätuotteita.

               Tekstas švedų kalba

               Exportören av de varor som omfattas av detta dokument (tullmyndighetens tillstånd nr … (1)) försäkrar att dessa varor, om inte annat tydligt markerats, har förmånsberättigande … ursprung (2).

               Tekstas arabų kalba

               .................................................................................................................................................. (
                  3
               ) (Vieta ir data)

               .................................................................................................................................................. (
                  4
               )

               (Eksportuotojo parašas; papildomai aiškia rašysena turi būti nurodytas deklaraciją pasirašiusio asmens vardas ir pavardė)

               II SKYRIUS

               Pereinamojo laikotarpio nuostatos

               3 straipsnis

               Tranzitu vežamos prekės

               Susitarimo nuostatos gali būti taikomos iš Libano į Kroatiją arba iš Kroatijos į Libaną eksportuojamoms prekėms, kurios atitinka Susitarimo 4 protokolo nuostatas ir kurios Kroatijos įstojimo dieną yra pakeliui arba laikinai saugomos Libano arba Kroatijos muitinės sandėlyje arba laisvojoje zonoje.

               Tokiais atvejais gali būti taikomas lengvatinis režimas, jeigu importuojančios šalies muitinėms per keturis mėnesius nuo įstojimo datos pateikiamas eksportuojančios šalies muitinės atgaline data išduotas kilmės įrodymo dokumentas.

               III SKYRIUS

               Baigiamosios ir bendrosios nuostatos

               4 straipsnis

               Libano Respublika įsipareigoja nereikšti jokių pretenzijų, prašymų arba skundų ir nekeisti bei neatšaukti jokių nuolaidų pagal 1994 m. GATT XXIV straipsnio 6 dalį ir XXVIII straipsnį dėl Sąjungos plėtros.

               5 straipsnis

               Tinkamu metu po šio protokolo parafavimo Sąjunga valstybėms narėms ir Libano Respublikai pateikia Susitarimo versiją kroatų kalba. Su sąlyga, kad šis protokolas įsigalios, šio straipsnio pirmajame sakinyje nurodyta kalbos versija tampa autentiška tokiomis pačiomis sąlygomis, kaip ir Susitarimo versijos anglų, arabų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis.

               6 straipsnis

               Šis protokolas yra neatskiriama Susitarimo dalis.

               7 straipsnis

               Šį protokolą Europos Sąjunga, Europos Sąjungos Taryba valstybių narių vardu ir Libanas patvirtina laikydamiesi savo procedūrų. Susitariančiosios Šalys viena kitai praneša, kad būtinos procedūros yra baigtos. Patvirtinimo dokumentai deponuojami Europos Sąjungos Tarybos generaliniame sekretoriate.

               Šis protokolas įsigalioja pirmą mėnesio dieną po tos dienos, kai visos Šalys praneša viena kitai, kad būtinos procedūros yra baigtos.

               Kol Protokolas neįsigaliojo, jis taikomas laikinai nuo 2013 m. liepos 1 d.

               8 straipsnis

               Šis protokolas sudaromas dviem egzemplioriais anglų, arabų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis ir tekstas kiekviena iš šių kalbų yra vienodai autentiškas.

               TAI PATVIRTINDAMI, toliau nurodyti tinkamai įgalioti atstovai pasirašė šį protokolą.

               Priimta … [vieta], … [data]

               Europos Sąjungos ir jos valstybių narių vardu

               Libano Respublikos vardu

                     (1)

                        Kai sąskaitos faktūros deklaraciją surašo patvirtintas eksportuotojas, kaip apibrėžta šio protokolo 22 straipsnyje, šiame laukelyje reikia įrašyti patvirtinto eksportuotojo leidimo numerį. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami ar paliekamas tuščias laukelis.

                     (2)

                        Reikia nurodyti produktų kilmę. Kai sąskaitos faktūros deklaracija visa ar iš dalies susijusi su Seutos ir Melilijos kilmės statusą turinčiais produktais, kaip apibrėžta protokolo 37 straipsnyje, eksportuotojas turi aiškiai juos nurodyti simboliu „CM“ dokumente, kuriame surašoma deklaracija.

                     (3)

                        Šių nuorodų galima neįtraukti, jeigu informacija yra nurodyta pačiame dokumente.

                     (4)

                        Žr. protokolo 22 straipsnio 5 dalį. Tais atvejais, kai eksportuotojas neprivalo pasirašyti, tai taip pat reiškia, kad nereikia nurodyti pasirašančiojo vardo ir pavardės.“


               EUROPOS KOMISIJA
            Briuselis, 2015 10 14
            COM(2015) 514 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl lankstumo priemonės mobilizavimo Europos migracijos darbotvarkėje nustatytoms skubioms biudžeto priemonėms finansuoti

               AIŠKINAMASIS MEMORANDUMAS

               2013 m. gruodžio 2 d. Tarybos reglamente (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa
                  1
               , numatyta galimybė mobilizuoti lankstumo priemonę, kad būtų galima padengti aiškiai nurodytas išlaidas, kurių negalima padengti neviršijant daugiametės finansinės programos vienos ar kelių išlaidų kategorijų viršutinių ribų.

               Remdamasi Tarybos reglamento Nr. 1311/2013 11 straipsniu ir 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  2
                12 punktu, išnagrinėjusi visas galimybes perskirstyti asignavimus ir išnaudojusi visą nepaskirstytą išlaidų kategorijos „Saugumas ir pilietybė“ (3 išlaidų kategorija) maržą Komisija siūlo mobilizuoti lankstumo priemonę, kuriai skirtos metinės sumos viršutinė riba yra 471 mln. EUR (2011 m. kainomis).

               Mobilizuoti siūloma daugiametės finansinės programos 3 išlaidos kategorijos viršutinę ribą viršijančią 1 504,0 mln. EUR sumą, iš kurios numatoma finansuoti pabėgėlių krizės valdymo priemonėms skirtą paramą. Minėta suma apima 123 966 698 EUR sumą, dėl kurios Komisija pateikė pasiūlymą mobilizuoti lankstumo priemonę tuo pačiu tikslu (pasiūlymas buvo pateiktas kartu su pradiniu 2016 m. biudžeto projektu
                  3
               ) – tas pasiūlymas dabar atšaukiamas ir pakeičiamas šiuo pasiūlymu.

               Remiantis Tarybos reglamento Nr. 1311/2013 11 straipsnio 2 dalimi, siūlomai mobilizuoti 2016 biudžetinių metų sumai naudojamos nepanaudotos ankstesnių metų (2014 m. ir 2015 m.) lankstumo priemonės sumos.

               Iš lankstumo priemonės lėšų siūlomi mobilizuoti mokėjimų asignavimai apskaičiuoti remiantis įvairių rūšių finansuotinų priemonių išankstiniam finansavimui, išankstinio finansavimo patvirtinimui ir galutiniams mokėjimams taikomomis taisyklėmis; mokėjimų asignavimai nurodyti toliau pateikiamoje lentelėje.

               (milijonais eurų, dabartinėmis kainomis)

                        Metai

                        Mokėjimų asignavimai, susiję su lankstumo priemonės mobilizavimu 2016 m. pabėgėlių krizės valdymo priemonėms finansuoti

                        2016

                        710,0

                        2017

                        652,9

                        2018

                        82,7

                        2019

                        58,5

                        Iš viso

                        1 504,0

               Pasiūlymas

               EUROPOS PARLAMENTO IR TARYBOS SPRENDIMAS

               dėl lankstumo priemonės mobilizavimo Europos migracijos darbotvarkėje nustatytoms skubioms biudžeto priemonėms finansuoti

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  4
               , ypač į jo 12 punkto trečią pastraipą,

               atsižvelgdami į Europos Komisijos pasiūlymą,

               kadangi:

               1)Tarybos reglamento (ES, Euratomas) Nr. 1311/2013
                  5
                11 straipsniu sukurta lankstumo priemonė, kuriai skirta suma siekia iki 471 mln. EUR per metus (2011 m. kainomis);

               2)iškilus neatidėliotinai pabėgėlių krizės valdymo būtinybei reikia mobilizuoti reikšmingus papildomus asignavimus migracijos ir vidaus reikalų politikai finansuoti;

               3)išnagrinėjus visas galimybes perskirstyti išlaidų kategorijos „Saugumas ir pilietybė“ (3 išlaidų kategorija) asignavimus, pasitelkiant lankstumo priemonę reikėtų mobilizuoti 1 504,0 mln. EUR sumą migracijos srities priemonėms finansuoti. Panaudojamos nepanaudotos ankstesnių metų (2014 m. ir 2015 m.) lankstumo priemonių sumos;

               4)iš lankstumo priemonės lėšų numatyti mobilizuoti mokėjimų asignavimai turėtų būti paskirstyti keliems biudžetiniams metams (710,0 mln. EUR 2016 m., 652,9 mln. EUR 2017 m., 82,7 mln. EUR 2018 m. ir 58,5 mln. EUR 2019 m.),

               PRIĖMĖ ŠĮ SPRENDIMĄ:

               1 straipsnis

               1)2016 finansinių metų Europos Sąjungos bendrajame biudžete naudojama lankstumo priemonė siekiant padidinti įsipareigojimų asignavimus 1 504 mln. EUR, viršijant išlaidų kategorijos „Saugumas ir pilietybė“ (3 išlaidų kategorija) viršutinę išlaidų ribą.

               Ši suma naudojama pabėgėlių krizės valdymo priemonėms finansuoti.

               2)Iš lankstumo priemonės lėšų mobilizuojami tokie mokėjimų asignavimai:

               (a)710,0 mln. EUR 2016 m.,

               (b)652,9 mln. EUR 2017 m.,

               (c)82,7 mln. EUR 2018 m.,

               (d)58,5 mln. EUR 2019 m.

               2 straipsnis

               Šis sprendimas skelbiamas Europos Sąjungos oficialiajame leidinyje.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL L 347, 2013 12 20, p. 884.

                     (2)
                  OL C 373, 2013 12 20, p. 1.

                     (3)
                  COM(2015) 238, 2015 5 27.

                     (4)
                  OL C 373, 2013 12 20, p. 1.

                     (5)
                  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma daugiametė finansinė programa 2014–2020 m. (OL L 347, 2013 12 20, p. 884).


Svarbus teisinis pranešimas

|

52006PC0315

Pasiūlymas Tarybos sprendimas nustatantis Bendrijos gyvūnų tam tikrų ligų likvidavimo ir monitoringo kriterijus (kodifikuota redakcija)  /* KOM/2006/0315 galutinis - CNS 2006/0104 */

	[pic] | EUROPOS BENDRIJŲ KOMISIJA |Briuselis, 20.6.2006KOM(2006) 315 galutinis2006/0104 (CNS)PasiūlymasTARYBOS SPRENDIMASnustatantis Bendrijos gyvūnų tam tikrų ligų likvidavimo ir monitoringo kriterijus (kodifikuota redakcija)(pateikta Komisijos)AIŠKINAMASIS MEMORANDUMAS1. Žmonių Europos kontekste Komisija didelį dėmesį skiria tam, kad Bendrijos teisė būtų papastesnė ir aiškesnė siekiant, kad ji taptų suprantamesnė ir prieinamesnė visiems piliečiams, kurie įgytų naujų galimybių ir galėtų pasinaudoti konkrečiomis jiems suteiktomis teisėmis.Šis tikslas nebus pasiektas, jei daug nuostatų, kurios buvo iš dalies ir dažnai iš esmės keičiamos keletą kartų, liktų išsibarsčiusios įvairiuose aktuose, ir todėl dalies jų reikėtų ieškoti pradiniame akte, o kitų – vėlesniuose keičiančiuose aktuose. Todėl siekiant surasti konkrečiu momentu galiojančias taisykles reikia atlikti tiriamąjį darbą lyginant įvairius teisės aktus.Dėl šios priežasties siekiant, kad Bendrijos teisė būtų aiški ir skaidri, svarbu kodifikuoti taisykles, kurios buvo dažnai keičiamos.2. Todėl 1987 m. balandžio 1 d. Komisija nusprendė[1], kad visi teisės aktai, kurie buvo iš dalies pakeisti ne daugiau nei dešimt kartų, turėtų būti kodifikuojami ir pabrėžė, kad šis reikalavimas yra minimalus bei kad Komisijos padaliniai turėtų stengtis parengti kodifikuotas tekstų, už kuriuos jie yra atsakingi, redakcijas per trumpesnį laikotarpį siekdami užtikrinti, jog Bendrijos taisyklės būtų aiškios ir lengvai suprantamos.3. Tai buvo patvirtinta 1992 m. gruodžio mėn. Edinburgo Europos vadovų taryboje pirmininkavusios valstybės išvadose[2], pabrėžiančiose kodifikavimo, kuris konkrečiu momentu tam tikroje srityje taikomai teisei suteikia apibrėžtumo, svarbą.Kodifikavimas turi būti vykdomas laikantis įprastos Bendrijos teisės aktų priėmimo tvarkos.1994 m. gruodžio 20 d. Europos Parlamentas, Taryba ir Komisija, atsižvelgdami į tai, kad kodifikuojamuose teisės aktuose negali būti daromi esminiai pakeitimai, sudarė tarpinstitucinį susitarimą, kuriuo nusprendė kodifikuojamiems teisės aktams taikyti pagreitinto priėmimo tvarką.4. Šiuo pasiūlymu siekiama kodifikuoti 1990 m. lapkričio 27 d. Tarybos sprendimą 90/638/EEB, nustatantį Bendrijos gyvūnų tam tikrų ligų likvidavimo ir monitoringo kriterijus[3] . Naujas sprendimas pakeis įvairius aktus, kurių nuostatos buvo į jį įtrauktos[4]; šis pasiūlymas nekeičia kodifikuojamų teisės aktų turinio, nes jame tik sujungiami šie aktai, atliekant kodifikavimui būtinus formos pakeitimus .5. Pasiūlymas dėl kodifikuoto teisės akto buvo parengtas remiantis preliminariu Sprendimo 90/638/EEB ir jį iš dalies keičiančio teisės akto konsoliduotu tekstu , kurį visomis kalbomis parengė Europos Bendrijų oficialiųjų leidinių biuras naudodamas duomenų apdorojimo sistemą . Kadangi straipsniams suteikiami nauji numeriai, kodifikuoto sprendimo V priede nurodomas buvusių ir naujų straipsnių numerių atitikimas.ê 90/638/EEB (pritaikytas)2006/0104 (CNS)PasiūlymasTARYBOS SPRENDIMASnustatantis Bendrijos gyvūnų tam tikrų ligų likvidavimo ir monitoringo kriterijusEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje[5], ypač į jos 24 straipsnio 2 dalį,atsižvelgdama į Komisijos pasiūlymą,atsižvelgdama į Europos Parlamento nuomonę[6],atsižvelgdama į Europos ekonomikos ir socialinių reikalų komiteto nuomonę[7],kadangi:ê(1) 1990 m. lapkričio 27 d. Tarybos sprendimas 90/638/EEB, nustatantis Bendrijos gyvūnų tam tikrų ligų likvidavimo ir monitoringo kriterijus[8], buvo iš esmės keičiamas[9]. Siekiant aiškumo ir racionalumo minėtas sprendimas turėtų būti kodifikuotas.ê 90/638/EEB 2 konstatuojamoji dalis (pritaikytas)(2) Ö Kriterijai, taikomi Bendrijos finansinėms priemonėms tam tikroms gyvūnų ligoms likviduoti, atlikti monitoringą ir kontroliuoti, turėtų Õ užtikrinti finansinių priemonių veiksmingumą ir sudaryti sąlygas valstybėms narėms pateikti Komisijai programas, garantuojančias greitą atitinkamų ligų likvidavimą ir tinkamą monitoringą,ê 90/638/EEBPRIĖMĖ ŠĮ SPRENDIMĄ:1 straipsnisKad Komisija pagal Sprendimo 90/424/EEB 24 straipsnio 1 dalyje nustatytas priemones patvirtintų programas, kurias jai pateikia valstybės narės, minėtos programos turi atitikti šiuos kriterijus:a) likvidavimo programos: I priede nurodytus kriterijus;b) monitoringo programos: II priede nurodytus kriterijus;ê 92/65/EEB 10 str. 5 d. 1 p.c) pasiutligės kontrolės programos: III priede nurodytus kriterijus.ê2 straipsnisSprendimas 90/638/EEB yra panaikinamas.Nuorodos į panaikintą sprendimą laikomos nuorodomis į šį sprendimą ir skaitomos pagal V priede pateiktą atitikmenų lentelę.ê 90/638/EEB3 straipsnisŠis sprendimas skirtas valstybėms narėms.Priimta Briuselyje,Tarybos varduPirmininkasê 90/638/EEB (pritaikytas)I PRIEDASLikvidavimo programų kriterijaiLikvidavimo Ö programas Õ turi Ö sudaryti bent jau Õ :1) ligos epidemiologinės situacijos apibūdinimas;2) apskaičiuotų programos išlaidų analizė ir programos numatomos naudos įvertinimas;3) galima programos trukmė ir tikslas Ö , kurio reikia pasiekti iki galutinės datos Õ;4) paskirtoji centrinė institucija, kuriai pavesta prižiūrėti ir koordinuoti padalinių, atsakingų už programos įgyvendinimą, veiklą;5) geografinės ir administracinės teritorijos, kurioje bus įgyvendinama programa, apibūdinimas ir ribų nustatymas;6) sistema, užtikrinanti pranešimų apie visus įtariamus arba patvirtintus ligų protrūkius atitinkamoje teritorijoje;7) kontrolės tvarka ir ypač gyvūnų, galinčių susirgti arba užsikrėsti tam tikra liga, judėjimo taisyklės ir reguliaraus atitinkamų ūkių ar teritorijų patikrinimo tvarka;8) ūkių, kuriems taikoma programa, registravimo sistema;9) gyvūnų kilmės nustatymo priemonės;10) skirtingi statusai, taikomi ūkiams ar teritorijoms; kiekvienam tokiam statusui keliami tikslai, sąlygos, taikomos gyvūnų judėjimui tarp skirtingą statusą turinčių ūkių ar teritorijų, ir pasekmės praradus suteiktą statusą;11) jeigu reikia, analizės, tyrimų ir mėginių ėmimo metodų, taikomų kiekvienos ligos atveju, apibūdinimas;12) priemonės, kurių reikia imtis, jeigu atliekant programos numatytus patikrinimus gaunami teigiami rezultatai. Šios priemonės turi apimti visas būtinas atsargumo priemones, kurios užtikrintų greitą ligos likvidavimą, atsižvelgiant į epidemiologinius duomenis ir konkrečius profilaktikos metodus, pvz.:a) sergančių ar užsikrėtusių gyvūnų arba įtariamų sergant ar užsikrėtus gyvūnų skerdimas:-  sunaikinant skerdenas arba jas panaudojant apdorojus kitiems tikslams, o ne žmonių maistui, užtikrinant, kad tokiu būdu apdorota skerdena nekeltų pavojaus visuomenės ir (arba) gyvūnų sveikatai, arba-  vėliau panaudojant mėsą, jeigu tai nesukels pavojaus žmonių sveikatai;b) visų produktų, galinčių pernešti ligą, sunaikinimas arba apdorojimas, išvengiant bet kokio užkrėtimo;c) užkrėstų ūkių dezinfekcijos tvarka;d) pasirinktas terapinis ar profilaktinis gydymas;e) ūkių, kurių dalis bandos buvo paskersta, papildymo sveikais gyvūnais tvarka;f) priežiūros zonos, esančios aplink užkrėstą ūkį, nustatymas;13) jeigu būtina, tinkamos ir kiek įmanoma greitesnės kompensacijos ūkininkams už paskerstus gyvūnus, tvarka;14) 4 punkte nurodytos institucijos įsipareigojimas reguliariai ir išsamiai informuoti Komisijos departamentus._____________II PRIEDASÖ Monitoringo Õ programos kriterijaiMonitoringo Ö programas Õ turi Ö sudaryti bent jau Õ :1) I priedo 1–9, 12, 13 ir 14 punktuose nurodyti kriterijai;2) monitoringo sistema, pagrįsta serologiniais, mikrobiologiniais, patologiniais ir epidemiologiniais analizės metodais arba bet kokiais kitais tinkančiais tirti ligą metodais;3) nustatymo, kad gyvūnai neserga atitinkama liga, atsižvelgiant į jos epidemiologines charakteristikas, sistema._____________ê 92/65/EEB 10 str. 5 d. 2 p.III PRIEDASPasiutligės kontrolės programų kriterijaiĮ pasiutligės kontrolės programas turi būti įtraukta bent jau:1) kriterijai, nurodyti I priedo 1–7 punktuose;2) išsami informacija apie regioną arba regionus, kuriuose turi būti vykdoma oralinė lapių imunizacija, ir jų gamtines ribas. Toks regionas arba regionai turi apimti bent 6 000 km2 arba visą valstybės narės nacionalinę teritoriją ir gretimus trečiosios šalies plotus;3) išsami informacija apie vakcinas, kurias būtina panaudoti, paskirstymo sistemą, jauko išdėstymo tankį ir dažnumą;4) jei reikia, smulki informacija apie floros ir faunos išsaugojimo planus, įgyvendinamus savanoriškų organizacijų teritorijoje, kuriai taikomi šie projektai, jų išlaidos ir tikslas._____________éIV PRIEDASPanaikinamas sprendimas su pakeitimuTarybos sprendimas 90/638/EEB (OL L 347, 1990 12 12, p. 27) |Tarybos direktyva 92/65/EEB (OL L 268, 1992 9 14, p. 54) | Tik 10 straipsnio 5 dalis |_____________V PRIEDASAtitikmenų lentelėSprendimas 90/638/EEB | Šis sprendimas |1 straipsnio pirma, antra ir trečia įtraukos | 1 straipsnio a, b ir c punktai |- | 2 straipsnis |2 straipsnis | 3 straipsnis |I, II ir III priedai | I, II ir III priedai |- | IV ir V priedai |_____________[1] KOM(87) 868 PV.[2] Žr. Išvadų A dalies 3 priedą.[3] Atliekama vadovaujantis Komisijos komunikatu Europos Parlamentui ir Tarybai – Acquis communautaire kodifikavimas, KOM(2001) 645 galutinis.[4] Žr. šio pasiūlymo IV priedą.[5] OL L 224, 1990 8 18, p. 19. Ö Sprendimas su paskutiniais pakeitimais, padarytais Europos Parlamento ir Tarybos direktyva 2003/99/EB (OL L 325, 2003 12 12, p. 31). Õ[6] OL C (...(, (...(, p. (...(.[7] OL C (...(, (...(, p. (...(.[8] OL L 347, 1990 12 12, p. 27. Sprendimas su pakeitimais, padarytais Tarybos direktyva 92/65/EEB (OL L 268, 1992 9 14, p. 54).[9] Žr. IV priedą.